पर्ब-त्यहार दी परिभाशा दिंदे होई स्वर्गीय श्री विशवनाथ खजूरिया हुंदा गलाना ऐ जे-“मेले ते त्यहार साढ़े समूलचे जीवन लेई सब्हैर मते जरूरी न। जिस चाल्ली थक्के-हुट्टे दे शरीरै लेई बसांς करने दी लोड़ होंदी ऐ, इस्सै चाल्ली जीवन दी जद्दो-जैह्‌द, दौड़ी-दौड़ी ते कौड़े-कसैले जीवन च एह् पर्ब-त्यहार साढ़े जीवन च इक नमीं ब्हार आनी दिंदे न ते चासनी दा कम्म करदे न। उंदे मताबक-“हमारे पर्व और त्योहार” दे लेखक चौ. हरिसिंह ने इस बारै च लिखे दा ऐ जे-“साढ़ा जीवन अक्सर घमयारै दे चक्के आला लेखा चलदा ऐ, ते जदूं-कदें चलदे-चलदे इस चक्के दी चाल दना मट्ठी पौंदी ऐ तां परजापत (घमयार) अपने डंडू कन्नै चक्के गी दना-भर सोआकी लैंदा ऐ। बस्स इस्सै चाल्ली एह् पर्ब-त्यहार मनुक्खी जीवन च औने आली शिथलता गी दूर करदे न।”